**The Thermals** foi unha banda estadounidense de indie rock baseada en Portland, Oregón. O grupo formouse no ano 2002. Con fortes influencias tanto do lo-fi como do rock stándar, as cancións da banda son tamén coñecidas pola súa imaxinería política e relixiosa.

Historia
--------

No ano 2002 os antigos compañeiros de banda Hutch Harris e Kathy Foster xuntáronse novamente para formar The Thermals, tras traballar xuntos no dúo folk Hutch & Kathy. O seu primeiro álbum, *More Parts per Million*, foi editado en 2003 por Sub Pop Records. O disco foi gravado e interpretado enteiramente por Hutch Harris, que se encargou de todos os instrumentos. A primeira formación ao vivo estaba composta por Harris con Kathy Foster no baixo, Jordan Hudson (tamén en M. Ward e The Operacycle) na batería, e Ben Barnett na guitarra. O seu seguinte disco, *Fuckin A* (2004), foi mesturado polo membro de Death Cab For Cutie Chris Walla. Nese período Ben Barnett deixou o grupo e Hutch Harris encargouse da guitarra.

O seu terceiro álbum, *The Body, The Blood, The Machine*, foi producido por Brendan Canty de Fugazi e gañou gran parte do recoñecemento do grupo, aparcendo en múltiples listas de mellores álbums de 2006 como as de NPR, The AV Club e Pitchfork. A canción "A Pillar of Salt" tamén apareceu no videoxogo de Electronic Arts *Skate 3*. Jordan Hudson deixou a banda durante a gravación deste terceiro álbum. Kathy Foster encargouse das tarefas de percusión no estudio e Lorin Coleman na xira. 

O cuarto álbum de The Thermals, *Now We Can See,* foi editado en 2009 a través do selo Kill Rock Stars coa produción de John Congleton. Kathy Foster encargaríase novamente da percusión no traballo. Westin Glass uniríase á banda como batería tras finalizar o disco. 

O seu quinto traballo, *Personal Life*, apareceu o 7 de setembro de 2010. Dous anos despois o súa versión da cabnción "Little Boxes" usouse como tema de apertura do capítulo 8 da oitava temporada de *Weeds*, "Five Miles From Yetzer Hara"; a súa canción "Here's Your Future" de *The Body, The Blood, The Machine* xa aparecera no capítulo "A Pool and his Money" en 2007.

En outubro de 2012 o antigo guitarrista Joel Burrows morreu por complicacións debidas a un atropelo que sofrera meses antes.

The Thermals ao vivo en 2009
O 31 de xaneiro de 2013 The Thermals fichou por Saddle Creek Records e en abril dese ano lanzou o seu primeiro traballo co selo, o álbum *Desperate Ground*.

O en xaneiro de 2016 a banda anunciou o lanzamenro do seu sétimo álbum de estudio, titulado *We Disappear.* O disco apareceu o 25 de marzo dese ano a través de Saddle Creek Records.

O día 9 de abril de 2018 a anda anunciou a través da súa conta de Twitter a súa disolución tras 16 anos de carreira.

Membros
-------

### Derradeira formación

* Hutch Harris - voces, guitarra (2002–2018)
* Kathy Foster - baix, voces (2002–2018)
* Westin Glass - batería, voces (2008–2018)

### Antigos membros

* Jordan Hudson - batería (2002–2005)
* Ben Barnett - guitarra (2002–2003)
* Caitlin Love - batería (2006)
* Lorin Coleman - batería (2007–2008)
* Joel Burrows - guitarra (2007)

Discografía
-----------

### Álbums

| Álbum | Ano | Selo |
| --- | --- | --- |
| *More Parts per Million* | 2003 | Sub Pop Records |
| *Fuckin A* | 2004 | Sub Pop Records |
| *The Body, the Blood, the Machine* | 2006 | Sub Pop Records |
| *Now We Can See* | 2009 | Kill Rock Stars |
| *Personal Life* | 2010 | Kill Rock Stars |
| *Desperate Ground* | 2013 | Saddle Creek Records |
| *We Disappear* | 2016 | Saddle Creek Records |

Notas
-----

1. 1 2  "The Thermals Interview - Unfold :: Amsterdam Edition". *web.archive.org*. 2012-06-07. Archived from the original on 07 de xuño de 2012. Consultado o 2019-04-20.
2. ↑  Crock, Jason. "The Thermals". *Pitchfork* (en inglés). Consultado o 2023-02-27.
3. ↑  "Thermals Award info". *Sub Pop*. 2013-05-14. Arquivado dende o orixinal o 14 de maio de 2013. Consultado o 2023-02-27.
4. ↑  "Skate 3". 2010-05-11. Consultado o 2023-02-28.
5. ↑  Abraham, Phil (2012-08-19). "Five Miles From Yetzer Hara". Consultado o 2023-02-28.
6. ↑  Zisk, Craig (2007-08-20). "A Pool and His Money". Consultado o 2023-02-28.
7. ↑  Lannamann, Ned. "Goodbye, Joel Burrows of the Minders and the Thermals". *Portland Mercury* (en inglés). Consultado o 2023-02-28.
8. ↑  Minsker, Evan (2013-01-31). "The Thermals Detail New LP, Sign to Saddle Creek". *Pitchfork* (en inglés). Consultado o 2023-02-28.
9. ↑  "The Thermals - Desperate Ground Album Reviews, Songs & More". *AllMusic* (en inglés). Consultado o 2023-02-28.
10. ↑  Minsker, Evan (2016-01-06). "The Thermals Announce New Album We Disappear, Share "Hey You"". *Pitchfork* (en inglés). Consultado o 2023-02-28.
11. ↑  "The Thermals Twitter ನಲ್ಲಿ: "We are officially disbanding! After 15 years and 7 records, we feel our band has reached far beyond our initial expectations and goals, and are stepping away from it while we still cherish it."". *web.archive.org*. 2018-04-09. Archived from the original on 09 de abril de 2018. Consultado o 2023-02-28.